section_heading: Životopis
paragraph_text: Bio je treće dijete i jedini sin Charlesa i Rozsike Rothschild. Bio je poznat pod imenom Victor, iako mu je puno ime bilo Nathaniel Mayer Victor. Odrastao je u ljetnikovcu Tring Park s tri sestre: Miriam (1908–2005), Nica (1913–1988) i Elizabeth (1909–1988), poznate kao Liberty. Završio je školu Harrow, nakon čega je pohađao koledž Trinity u Cambridgeu gdje je studirao fiziologiju, francuski i engleski, a radio je i na odsjeku za zoologiju dok 1935. godine nije stekao doktorat. U ranoj je mladosti bio na glasu kao playboy, bavio se vodenim skijanjem u Monaku, vozio trkaće automobile, sakupljao umjetnička djela i rijetke knjige, a igrao je i kriket za sveučilište.